Døle hobune
Døle hobune (Dølahest) on Ida-Norrast Gudbrandsdali orust pärit hobusetõug. Døle hobused on tugeva kehaehitusega rahumeelsed hobused. Levinuimad värvused on must ja mustjaskõrb. Varem kasutati neid metsatöödel, tänapäeval on nad hobihobused. Keskmine turjakõrgus 150 cm ja keskmine kaal on 575 kg. Døle hobuseid on umbes 4000 isendit. Døle hobuse baasil on aretatud Norra külmavereline traavel.